צ'לסי גריימס

צ'לסי מריה גריימס (באנגלית: Chelcee Maria Grimes; נולדה ב-8 במאי 1992) היא זמרת, פזמונאית, מנחת טלוויזיה וכדורגלנית אנגלייה. היא כתבה שירים עבור מספר אמנים, בין היתר לקיילי מינוג, דואה ליפה, בלאקפינק, קשה, אולי מארס, ג'ונאס בלו, לואיזה, הסאטרדייז וטום ווקר. גריימס גם אירחה מספר תוכניות טלוויזיה בכדורגל, והייתה שדרנית של שני חצאי-הגמר של אירוויזיון 2021 עבור הממלכה המאוחדת.

 ראשית חייה 
צ'לסי מריה גריימס נולדה בליברפול, לאם מריה, ולאב שמת מהתקף לב כשצ'לסי הייתה ילדה. גריימס גדלה על ידי אמה ואביה החורג דייוויד, ולמדה בבית הספר התיכון הקתולי סיינט ג'ולי. לאחר ששיחקה בתחילה עבור ליברפול  במהלך ילדותה, היא החליטה להמשיך בקריירה מוזיקלית בגיל 16. באותה תקופה נולדה אחותה.

 קריירה מוזיקלית 
כשהייתה בת 18, חתמה גריימס על חוזה עם RCA רקורדס, אך בוטל שנה לאחר מכן. פריצת הדרך הראשונה שלה בכתיבת השירים הייתה עבור השירר "Million Miles", אותו כתבה יחד עם המפיק הדני קאטפאזר, עבור אלבום האולפן השנים-עשר של הזמרת האוסטרלית, קיילי מינוג, Kiss Me Once. בשנת 2014, גריימס זכה בפרס "האמן העולה הטוב ביותר" בטקס פרסי Juice FM Style. מאוחר יותר, היא כתבה שירים לקשה, הסאטרדייז, דואה ליפה, ליטל מיקס, בלאקפינק, אולי מארס, ג'ונאס בלו, לואיזה וטום ווקר. גריימס הייתה אחת מהכותבים של השיר "11:11" של הזמרת הדרום קוריאניית, טייאון . ב-2018 היא הוציאה את שני שיריה הראשונים, "Just Like That" ו-"I Need a Night Out". ב-27 בפברואר 2019, היא הוציאה, בשיתוף פעולה עם ג'ונאס בלו, טיני וג'יי קורטס, את הסינגל "Wild", שמופיע באלבום האולפן הראשון של ג'ונאס בלו, Blue.

 קריירת שידור 
גריימס שידרה עבור ה-BBC וה-COPA90 , בין היתר לגביע העולם בכדורגל לנשים 2019. מאז ספטמבר 2019, גריימס היא מנחה בתוכנית MOTDx של ה-BBC Two, והנחתה בתוכנית Chelcee Away של ה-BBC Sport. היא שידרה, עבור הממלכה המאוחדת, בשני חצאי הגמר של אירוויזיון 2021. ביולי 2021, גריימס הופיעה במספר מיני-סדרות של ה-BT Sport , בין היתר Para Football Adventures, ו-Watch Us Rise.

 חיים אישיים 
ב-2019, בריאיון לגיי טיימס, גריימס יצאה מהארון כביסקסואלית. ב-2021, היא יצאה מהארון כלסבית. היא מנחה בפודקאסט Building Queertopia לצד קורטני אקט, שדן באורח החיים של ידוענים להט"בים. גריימס גם מנחה בפודקאסט What We Coulda Been.

 קישורים חיצוניים 



 הערות שוליים 

קטגוריה:להט"ביות בריטיות
קטגוריה:זמרים להט"בים בריטים
קטגוריה:ליברפול: כדורגלנים
קטגוריה:כדורגלניות אנגליות
קטגוריה:זמרות-יוצרות בריטיות
קטגוריה:כדורגלנים אנגלים
קטגוריה:זמרים-יוצרים בריטים
קטגוריה:מנחי טלוויזיה בריטים
קטגוריה:מנחות טלוויזיה בריטיות
קטגוריה:שדרני רדיו וטלוויזיה בריטים
קטגוריה:כדורגלניות להט"ביות
קטגוריה:אנגליות שנולדו ב-1992
קטגוריה:אנגלים שנולדו ב-1992